Sorian++Liliana

 Bine ați venit pe pagina mea !



 DRAMATURGIA. Lumea ca teatru

Viaţa e o piesă de teatru, în care nu durata rolului contează,  ci felul în care interpretezi.  În zilele noastre, elevii citesc anevoios operele dramatice recomandate şi frecventează sporadic spectacolele teatrale; din această cauză există un deficit de educaţie teatrală elementară în rândul tinerilor, captivaţi astăzi de filmele prezentate pe diferite canale de televiziune. Pentru a înţelege mai bine specificul textului de acest gen, în cadrul acestei unităţi, elevii vor fi îndrumaţi să identifice şi să analizeze principalele componente ale unui text dramatic, prin descoperirea particularităţilor de construcţie a momentelor subiectului, a compoziţiei textului şi a modalităţilor de caracterizare a personajelor. Totodată, vor fi stimulaţi să utilizeze diferite modalităţi de interpretare a textelor literare, să argumenteze trăsăturile unui text dramatic şi în cele din urmă să creeze ei înşişi compuneri în care să îşi exprime punctul de vedere. Elevii vor fi solicitaţi în diferite activităţi individuale sau de grup, care vor urmări dezvoltarea gândirii lor critice, colaborarea productivă cu ceilalţi şi realizarea unei comunicări eficiente într-o varietate de forme şi contexte. Mijloacele folosite vor fi atât cele tradiţionale, cât şi cele moderne. Astfel, în final, elevii vor putea să recunoască influenţa operelor dramatice în educarea moral-estetică a lor şi îşi vor putea stabili anumite modele.

Aria tematică: LIMBĂ ŞI COMUNICARE. Limba şi literatura română Clasa: LICEU – clasa a X- a, 16 ani GENUL DRAMATIC Trăsăturile textului dramatic

//Genul dramatic// desemnează totalitatea operelor literare scrise în formă de dialog şi menite, în general, a fi reprezentate pe scenă. //Trăsături ale textului dramatic:// - - textul e gândit pentru a fi pus pe scenă; - - înfăţişează un conflict puternic între personaje, între concepţiile şi atitudinile lor; - - este rezultatul unor schimburi de replici şi se constituie dialogal, monologal, fără intervenţia vreunui narator; - - este structurat în acte şi scene sau tablouri; - - are o structură evenimenţială concentrată; - - spaţiul dramatic se conturează în funcţie de spaţiul scenic şi spaţiul scriiturii; - - autorul scrie ţinând cont de codurile epocii sale şi îşi deleagă vocea personajelor, intervenind doar în cadrul didascaliilor ; - - personajul face parte dintr-o configuraţie de personaje, în raport cu care are trăsături comune şi trăsături individualizate; - - reprezentarea lui necesită ajutorul altor arte:muzica, scenografia,coregrafia, artele plastice, arta regizorală, rezultând un sincretism al artelor. COMEDIA

//Comedia// este o specie a genului dramatic care provoacă râsul prin satirizarea moravurilor, a tipurilor umane, prin înlănţuirea unor situaţii neprevăzute. //Originea comediei// se află în cântecele rituale greceşti. Serbările în cinstea zeului Dionysos se terminau printr-o procesiune veselă, în timpul căreia se cânta şi se dansa. Din cântecele vesele ale corului, în care era prezentată bucuria sărbătoririi lui Dionysos, şi din dialogul dintre conducătorul corului şi cor, a luat naştere comedia. //Tipuri de comedie//: - Comedia de moravuri - Comedia de caractere Comedia de intrigă